સામગ્રી: આ ચિંતાજનક વિચાર સુરતના 62 વર્ષીય મીના મહેતાનો છે.

જેમને સુરતની સરકારી સ્કૂલોમાં અભ્યાસ કરતી કિશોરીઓ 'પૅડવાલી દાદી' અને સ્લમ વિસ્તારની યુવતીઓ 'પૅડવાલી બાઈ'ના હૂલામણા નામથી ઓળખે છે.

આપ 'પૅડમૅન' વિશે તો જાણતા હશો પણ આ પૅડવાલી દાદી વિશે તમને કદાચ ખબર નહીં હોય.

દર મહિને 5000 પૅડ વહેંચતા મીના મહેતા સ્કૂલેસ્કૂલે ફરીને જરૂરિયાતમંદ કિશોરીઓને અને સ્લમ વિસ્તારોમાં રહેતી યુવતીઓને મફતમાં એક કિટ આપે છે.

આ કિટ એવી છે જેના વિશે જાણીને ઇન્ફોસિસના સુધામૂર્તિ પણ ખૂબ જ આશ્ચર્યચકિત થઈ ગયાં હતાં.

અભિયાનને લીધે કિશોરીઓમાં પીરિયડ્સને લઈને સમજ પણ વિકસી છે

દાદીનું કહેવું છે, "કેટલાકનું માનવું છે કે, 'પૅડદાદી'નાં કિટ અને અભિયાન અસરકારક છે અને તેનાથી સ્કૂલોમાં વિદ્યાર્થિનીઓની હાજરી વધવા લાગી છે અને કિશોરીઓમાં પીરિયડ્સને લઈને સમજ પણ વિકસી છે."

તેમનું માનવું છે કે માત્ર પૅડ આપવાથી સમસ્યા ખતમ નથી થઈ જતી.

આથી તેઓ પૅડવાળી એક કિટ આપે છે જેમાં આઠ સૅનિટરી પૅડ, બે અન્ડર વેર, શેમ્પૂના ચાર પડીકી અને એક સાબુ હોય છે.

આ સમગ્ર અભિયાન અંગે મીના મહેતાએ બીબીસી સાથે વાતચીત કરી.

પૅડ વહેંચી રહેલા મીના મહેતા

પણ ગરીબ પરિવારની મહિલાઓ-કિશોરીઓ તેમના પીરિયડ્સ દરમિયાન સૅનિટરી પૅડ ખરીદવા અસમર્થ હોય તેમનું શું? 

કેમ કે, આનું દાન તો કોઈ ખાસ કરતું જ નથી. આથી પૅડ અને આંતરવસ્ત્રોના અભાવને લીધે તેમને ઇન્ફેક્શન થાય છે.

જે ભવિષ્યમાં બાળકના જન્મ વખતે નુકશાનકારક પુરવાર થઈ શકે છે.

કઈ રીતે થઈ અભિયાનની શરુઆત?

મીના મહેતાઓ કહ્યું, "વર્ષ 2012માં મેં આ અભિયાનની શરૂઆત કરી હતી પણ તેને શરૂ કરવાનો વિચાર મને 2004માં આવ્યો હતો."

"2004માં ચેન્નાઇમાં ત્સુનામી આવી હતી અને લોકોના ઘર અને સામાન બરબાદ થઈ ગયા હતા.

"આથી ઇન્ફોસિસના સુધામૂર્તિએ ચેન્નાઇમાં ચાર ટ્રક ભરીને સૅનિટરી પૅડ મોકલ્યા હતા.

"સુધામૂર્તિનો વિચાર હતો કે લોકો તરફથી અસરગ્રસ્તોને ખોરાક અને અન્ય સમાન મળશે પણ સૅનિટરી પૅડ કોણ ડોનેટ કરશે.

"જેમના ઘર જ નથી તેવી કિશોરીઓને પીરિયડ્સ આવશે તો તેઓ શું કરશે?

"આ વિચાર અને ઘટનાએ મને મારું અભિયાન શરૂ કરવા પ્રેરણા આપી હતી."

મદરેસાની વિદ્યાર્થીની તેમની પૅડવાલી દાદી સાથે

"ત્યારબાદ એક અન્ય ઘટના બની પછી મેં ફાઇનલી અભિયાન શરૂ કરી દીધું."

"બન્યું એવું હતું કે મેં બે કિશોરીઓને કચરામાંથી બે પૅડ લેતી જોઈ."

"મેં તે બન્નેને પૂછ્યું કે, 'આ પૅડનું તેઓ શું કરશે?'  જવાબ મળ્યો કે, અમને...\nઅગાઉની સામગ્રીનો સારાંશ નીચે મુજબ કરી શકાય છે:
"ભારતમાં લોકો ઘણી વસ્તુઓનું દાન કરે છે પણ સૅનિટરી પૅડ અને આંતરવસ્ત્રોનું દાન સૌથી ઓછું કરવામાં આવે છે, પણ જેઓ આ વસ્તુ ખરીદવા માટે અસમર્થ હોય તેમની પરિસ્થિતિ શું હશે?"